# Bána nemzetség

### A Wikipédiából, a szabad lexikonból.

A Bána nemzetség (Bana genus) az ősi magyar nemzetségek egyike volt. Mindazonáltal puszta létezéséről is megoszlik a történészek véleménye. Győrffy György szerint 10. századi múltra visszatekintő ősi magyar genus, bár a késő avar vagy besenyő eredet is elképzelhető. Ezzel szemben Fügedi Erik a Ketel honfoglaló besenyő vezér Alaptolma nevű fiától származó Katapán nemzetség egyik ágának tartja a Bána nemet. Engel Pál Györffyhez hasonlóan önálló nemzetségnek tekinti a Bánákat. A nemzetség fő szállásterülete a mai Bana község környékén, Győr és Komárom vármegye határán terült el. A Bána nemzetség valamely tagja viselhette a banai tarsolylemezt.

A Bána nem két fő ágra oszlott. Az elsőből származott a Bébi, Bánai és Pinnyegi család, míg a másodikből a pókatelki Kondé, pókaföldi Szomor, újfalusi Fekete, s valószínűleg a Csesznegi és a csesznegi báró Milványi család.

Források

- Wertner Mór: A Bana nem
- Györffy György: Az Árpád-kori Magyarország történeti földrajza
- Magyar nemzetségek
- Pallas nagy lexikona
- A banai tarsolylemez

A lap eredeti címe "http://hu.wikipedia.org../../../b/%C3%A1/n/B%C3%A1na_nemzets%C3%A9g.html"

Kategória: Magyar történelmi családok

##### Views

- Szócikk
- Vitalap
- Aktuális változat

##### Keresés